Tommy Thayer

Tommy C. Thayer (* 19. november 1960, Los Angeles) je sólový gitarista, ktorý sa stal známy po tom ako v roku 2002 na koncertoch skupiny Kiss v maske Spacemana nahradil Ace Frehleya.  

Životopis
Potom, ako hral na gitaru v niekoľkých rockových skupinách, Thayer založil kapelu ktorá od konca roku 1981 vystupovala pod názvom Black 'n Blue. Spolu s St. Jamesom, ktorý s ním hrával na bicie vystupovali aj v kapele Cold Gin, ktorá napodobňovala skupinu Kiss. St. James vystupoval v maske Petra Crissa a Thayer bol v úlohe Ace Frehleya. Túto kapelu poznali aj členovia originálnej skupiny Kiss, ktorí si ju raz pozvali hrať na narodeninovú oslavu Paula Stanleya. Po tejto udalosti ponúkol Gene Simmons Thayerovi prácu asistenta. Thayer sa počas turné Kiss Conventions staral o servis kapely, niekedy im varil kávu, no maľoval aj dom Paula Stanleya, či dokonca čistil odkvapy na dome Gene Simmonsa.Kiss and Make-Up, Gene Simmons (ISBN 0-609-81002-2) 

V roku 2002 po odchode Ace Frehleya sa členovia skupiny rozhodli, že Thayer ho nahradí v identickej v maske a vystupovaní v úlohe „Spacemana“. Prvý koncert na ktorom so skupinou Kiss Thayer hral bol na Jamajke v marci roku 2002. Nasledujúci mesiac vystúpil v tejto istej maske počas osláv 50. výročia šou American Bandstand Dick Clark. Odvtedy Thayer hral s kapelou Kiss v programe  Kiss Symphony show v Melbourne (Austrália), na mini tour v Japonsku, na turné s kapelou Aerosmith, na Rock The Nation World Tour, a na niekoľkých ďalších akciách. Hral na sólovú gitaru aj na severoamerickom turné Alive/35, ktoré začalo 25. septembra 2009 v Cobo Centre v Detroite. Thayer spolupracoval na výrobe viacerých videí a CD skupiny Kiss vrátane DVD Kiss Symphony: Alive IV, druhého vydania DVD KissOlogy a nahrávky hlavnej témy soundtracku filmu Detroit Rock City.

V roku 2005 bol Thayer v meste Forest Grove, Oregon zvolený do dozornej rady Pacifickej University. 

 Diskografia 

 S kapelou Black 'n Blue 
 1984: Black 'n Blue 
 1985: Without Love
 1986: Nasty Nasty
 1988: In Heat
 1998: One Night Only: Live
 2001: The Demos Remastered: Anthology 1
 2001: Ultimate Collection               
 2002: Live In Detroit – 1984              
 2005: Collected (box set)
 2007: Rarities

 So skupinou Kiss 
 1998: Psycho Circus
 2003: Kiss Symphony: Alive IV
 2008: Jigoku-Retsuden
 2009: Sonic Boom
 2012: Monster

 Referencie 

Kategória:Rockoví gitaristi USA
Kategória:Členovia skupiny Kiss
Kategória:Osobnosti z Los Angeles